stanford-oval/wikipedia huggingface dataset:
פסטיבל שירי הילדים
חידוש הפסטיבל

בשנת 2007 יזם היוצר והמנהל האומנותי אלי ניסמן את חידוש פסטיבל שירי הילדים במסגרת ציבורית תחת מותג חדש שהגה בשם "פסטיבל ילד פלא" ובו השתתפו אומנים וותיקים כמו רותי נבון,רוחמה רז,מרינה פיינגולד,עירית ענבי, דפנה ארמוני ועוד. את השירים כתבו הפזמונאים שיצרו את להיטי הילדים הגדולים כמו לאה לופנפלד,מוני אמריליו,עדנה פלג,נחום היימן,יאיר קלינגר,חמוטל בן זאב ועוד והפסטיבל זכה להצלחה ענקית ובעקבות ההצלחה בשנת  2008  מפיקים פרטיים רכשו את הזכויות על השם של הפסטיבל המקורי והוא שב לבמה בדצמבר אותה שנה, לקראת חג החנוכה, בבימויו של משה קפטן. יהודית רביץ לקחה על עצמה את תפקיד המנהלת האומנותית. בפסטיבל המחודש השתתפו זמרים צעירים רבים, בהם נינט, קרן פלס, שי גבסו ובועז מעודה וכן הופיע כאמן אורח גידי גוב שהרבה להופיע בפסטיבלים המקוריים. בפסטיבל המחודש ניצח על תזמורת הפסטיבל המוזיקאי אלון פרימן.
בשנת 2009 הפסטיבל שב לבמות בפעם השנייה והופיעו בו אמנים ותיקים, בהם דפנה דקל, ציפי שביט וחני נחמיאס לצד כוכבי ילדים צעירים דוגמת טל מוסרי, דנה פרידר ודון לני-גבאי. בתפקיד האמן האורח היה יגאל בשן, אף הוא מכוכבי הפסטיבלים בעבר.
| פסטיבל | שנה | מקום ראשון | מקום שני | מקום שלישי | משתתפים נוספים | מנחים |
| --- | --- | --- | --- | --- | --- | --- |

| 1 | 2008 | קרן פלס - "שם קצר" | בועז מעודה - "ילד קאובוי" | רינת גבאי - "מלכת המשאלות" |  בן ארצי - "כשאגדל"  מוקי - "לפעמים (לא בא לי)"  שי גבסו - "יש לך כיפה על הראש"  ארקדי דוכין - "מאי"  מארינה מקסימיליאן - "כובע קסמים"  ישראל בר-און - "מי מפחד מזיקוקי דינור"  נינט טייב - "לילה לילה"  רועי בר-נתן וטלי אורן - "להיות שקוף" | אילן פלד, רועי בר-נתן, טלי אורן ומיכל מוכתר |
| 2 | 2009 | משה דץ - "זה גדול להיות גדול" | דפנה דקל - "כשאגדל" | טל מוסרי - "כולם גדולים כולם קטנים" חני נחמיאס - "כולם רוצים לגדול" |  חובי סטאר - "ילד קטן ילד גדול"  יגאל בשן - "במקום הנכון"  קובי פרץ - "בוא נחיה"  ציפי שביט - "קטנה אבל גדולה" | מוריס כהן, טל מוסרי, דון לני-גבאי, דנה פרידר ואור מאיר |
הערות שוליים

↑  רותם גרוזוביק, ‏פסטיבל שירי הילדים - חוזר, באתר ‏מאקו‏, 16 בנובמבר 2008
| --- | --- |
בקרת זהויות :  NLI: 987007297010105171  LCCN: n2013024683   WorldCat (עם LCCN): n2013-024683
מולדובה באירוויזיון 2024

מולדובה השתתפה באירוויזיון 2024, שהתקיים במאלמה שבשוודיה, עם השיר "In the Middle" בביצוע הזמרת המולדובית נטליה בארבו. תאגיד השידור המולדובי, TeleRadio-Moldova‏ (TRM), ארגן תחרות לאומית בשם Etapa națională 2024 על מנת לבחור את נציגות המדינה באירוויזיון הקרוב.
רקע

קדם לאירוויזיון 2024 השתתפה מולדובה שמונה עשרה פעמים בתחרות מאז הופעת הבכורה שלה באירוויזיון 2005. בשנת 2017 הגיעה למקום השלישי עם "Hey, Mamma!" של להקת סאנסטרוק פרוג'קט – המיקום הגבוה ביותר של מולדובה באירוויזיון. כמו כן, היא נכנסה לעשר המדינות המובילות בארבע הזדמנויות שונות: הראשונה אירעה ב-2005 עם "Boonika bate toba" בביצוע זדוב שי זדוב. לאחר מכן, באירוויזיון 2007, דורגה נטליה בארבו עם שירה "Fight" במקום העשירי. הפעם השלישית נרשמה כשלישיית דורדוס ביצעה את "My Lucky Day" על בימת הגמר של אירוויזיון 2018 וסיימה במקום העשירי גם כן. הפעם האחרונה בה נכנסה מולדובה לעשר המדינות המובילות בגמר הייתה ב-2022 עם השיר "Trenulețul" בביצוע זדוב שי זדוב ופראצי אדווחוב. באירוויזיון 2023 נשלח פשה פארפני עם השיר "Soarele și luna", שדורג בגמר למקום ה-18.
תאגיד השידור המולדובי, TeleRadio-Moldova‏ (TRM) אחראי על שידור האירוויזיון בשטח המדינה וכן גם על תהליך בחירת הנציגות המולדובית לאירוויזיון. בין השנים 2008–2020 בחר התאגיד להשתמש בשיטת תחרות קדם ארצית. הנציג לאירוויזיון 2021 נבחר באופן פנימי. בשנה העוקבת הובע רצון לעשות שימוש בשיטת קדם, אך הוא נגנז עקב מגבלות מגפת הקורונה במולדובה. בשנת 2023 פותח קדם חדש בשם Etapa națională. ב-13 ביוני 2023 הכריז TRM על כוונת המדינה להשתתף באירוויזיון 2024 ועל השארת שיטת הבחירה על כנה.
לפני האירוויזיון > Etapa națională 2024

Etapa națională 2024 היה פורמט תחרות הקדם שפותחה על ידי TRM במטרה לבחור את נציגות המדינה לאירוויזיון 2024. האירוע התקיים ב-17 בפברואר 2024 ב-TRM Studio 1 בקישינב. הוא שודר בערוץ 1 וכן גם באינטרנט דרך האתר הרשמי של תאגיד השידור, trm.md, באתר תחרות האירוויזיון eurovision.md, בדפי הפייסבוק של התאגיד, בערוץ היוטיוב שלו ולראשונה גם בערוץ הרשמי של תחרות הזמר של האירוויזיון.
לפני האירוויזיון > Etapa națională 2024 > פורמט

תהליך הבחירה בוצע בשלושה שלבים: תחילה כל המועמדויות שהוגשו לתאגיד נבחנו במשך ארבעה ימים על ידי ועדה מקצועית. 32 השירים שנבחרו העפילו לשלב האודישן, בו הצטרכו האמנים לבצע את שירם מול הוועדה. הוא התקיים ב-13 בינואר 2024, ושודר בערוץ 1. הוועדה בחרה את 11 המתמודדים (במקור תוכננו להיות עשרה בלבד) שהעפילו לשלב הגמר. זהות הזוכה בגמר נקבעה על ידי שילוב בין הצבעות צוותי השיפוט לקולות הקהל ביחס שווה של 50/50.
לפני האירוויזיון > Etapa națională 2024 > גמר

הגמר של Etapa națională 2024 התקיים ב-17 בפברואר 2024. 11 השירים התחרו ביניהם על המקום הראשון. זהות הזוכה בגמר נקבעה על ידי שילוב בין הצבעות צוותי השיפוט לקולות הקהל ביחס שווה של 50/50. הלהקה הרומנית הולוגראף הופיעה כאורחת.
לאחר ניצחונה הגישה פאשה ערעור על תוצאות התחרות. היא הצהירה כי כללי האירוע לא היו שקופים מספיק, וכלל לא הבהירו כיצד ייקבע שובר שוויון בין השירים. לטענתה, לא ניתנה עדיפות להצבעות השופטים או לקולות הקהל. TRM לבסוף הצהיר כי בשל 950 קולות פסולים שנצברו לפאשה, בארבו היא זוכת האירוע ונציגת מולדובה לאירוויזיון 2024.
| סדר | אמן | שיר | שופטים> הצבעות | שופטים> נקודות | קהל> הצבעות | קהל> נקודות | סך הכול | מיקום |
| --- | --- | --- | --- | --- | --- | --- | --- | --- |
| 1 | ניקולטה סאבה | "Bravo" | 22 | 5 | 211 | 3 | 8 | 7 |
| 2 | ולריה פאשה | "Anti-Princess" | 43 | 10 | 4,771 | 12 | 22 | 2 |
| 3 | רג'ינה אלכסנדרינה | "Contrasens" | 19 | 3 | 294 | 6 | 9 | 6 |
| 4 | ויולה יולאה | "Light Up!" | 21 | 4 | 285 | 5 | 9 | 5 |
| 5 | OL | "No Time No Space" | 26 | 6 | 107 | 1 | 7 | 8 |
| 6 | סשה לטי | "DNA" | 12 | 2 | 233 | 4 | 6 | 9 |
| 7 | נטליה בארבו | "In the Middle" | 60 | 12 | 2,421 | 10 | 22 | 1 |
| 8 | Y-לימיט | "Revolution" | 7 | 0 | 147 | 2 | 2 | 10 |
| 9 | צאטלינה סולומאץ | "Fever" | 29 | 7 | 905 | 7 | 14 | 4 |
| 10 | ויקטור גוליק | "Fever" | 11 | 1 | 76 | 0 | 1 | 11 |
| 11 | איאוליה טלאוצ'ה | "Runaway" | 40 | 8 | 2,178 | 8 | 16 | 3 |
| סדר | שיר | אלנה סטגארי | ליביו שטירבו, | פול גמוראי | אנדריי זאפצה | לידיה איסק | סך הכול |
| --- | --- | --- | --- | --- | --- | --- | --- |
| 1 | "Bravo" | 3 | 8 | 4 | 3 | 4 | 22 |
| 2 | "Anti-Princess" | 8 | 7 | 10 | 8 | 10 | 43 |
| 3 | "Contrasens" | 2 | 5 | 5 | 6 | 1 | 19 |
| 4 | "Light Up!" | 7 | 4 | 3 | 5 | 2 | 21 |
| 5 | "No Time No Space" | 10 | 3 | 2 | 4 | 7 | 26 |
| 6 | "DNA" |  |  | 6 | 1 | 5 | 12 |
| 7 | "In the Middle" | 12 | 12 | 12 | 12 | 12 | 60 |
| 8 | "Revolution" | 4 | 1 |  | 2 |  | 7 |
| 9 | "Fever" | 5 | 2 | 7 | 7 | 8 | 29 |
| 10 | "Fever" | 1 | 6 | 1 |  | 3 | 11 |
| 11 | "Runaway" | 6 | 10 | 8 | 10 | 6 | 40 |
לפני האירוויזיון > קידום

כחלק מקידום השיר אישרה בארבו את נוכחותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל ובקונצרט האירוויזיון באמסטרדם ב-13 באפריל. כמו כן, לטובת האירוויזיון הוכנה גרסה חדשה ל-"In the Middle".‏
באירוויזיון

זדוב שי זדוב (מימין), נציגת מולדובה לאירוויזיון בשנים 2005, 2011 ו-2022. היא דורגה במקום השישי, ה-12 והשביעי בהתאמה. סאנסטורק פרוג'קט ואוליה טירה (משמאל), נציגי מולדובה לאירוויזיון 2010, שנערך בדיסלדורף שבגרמניה. הם דורגו במקום ה-22. יחד נבחרו להופיע בסרטון הגלויה של מולודבה באירוויזיון 2024.
על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌מולדובה שובצה להתחרות במחצית השנייה של חצי הגמר הראשון, שהתקיים ב-7 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מולדובה שובצה להופיע כמדינה ה-11, אחרי פינלנד ולפני אזרבייג'ן.
במולדובה, כל שלושת המשדרים שודרו ב-Moldova 1 וב-Radio Moldova, עם פרשנות מאת אנג'לה רודנקו.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. מולדובה בחרה להציג את להקת זדוב שי זדוב, נציגת מולדובה לאירוויזיון 2005, אירוויזיון 2011 ולאירוויזיון 2022, שדורגה במקום השישי, ה-12 והשביעי בהתאמה, ואת פרוג'קט סאנסטרוק ואוליה טירה, נציגי המדינה לאירוויזיון 2010, שדורגו במקום ה-22.
באירוויזיון > חצי הגמר

נטליה בארבו השתתפה בחזרות טכניות למופע ב-28 באפריל וב-1 במאי, ואחריהן בחזרות גנרליות ב-6 וב-7 במאי.
הופעתה של מולדובה נפתחה על במה בצבע סגול. בראבו לבשה שמלה לבנה והייתה יחפה. במעבר בין הפזמון לבית השני הפכה הבמה לפרחונית ומאחוריה הופיע עץ מלבלב. כשהחלה בראבו לנגן בכינור נעלם העץ והתחלף בכנפיים. כמו כן הפרחים שעל הבמה נעלמו. לאחר שסיימה לנגן חזר העץ מאחוריה והפך למוזהב, כמו גם הבמה והרקע שמסביב לעץ. מאוחר יותר נבלע העץ בתוך ירח שעף אל מאחורי הבמה.
בתום המופע, מלטה לא הוכרזה כאחת מעשר המדינות שהעפילו לשלב הגמר, ולכן כשלה בניסיונה להעפיל לגמר שהתקיים ב-11 במאי. מאוחר יותר התברר כי מלטה הגיעה למקום ה-13 בחצי הגמר עם 20 נקודות.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים המולדובי הורכב מפול גאמורארי, רומן בורלאקה, לידיה איסק, ליביה סטירבו וויולטה בוטזאטו.
מגישת הצבעת השופטים בגמר מטעם מולדובה הייתה דוינה סטימפובשי.
באירוויזיון > הצבעה > נקודות שהוענקו למולדובה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  | 0 נקודות |
| 10 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  פורטוגל | 5 נקודות |
| 4 נקודות |  אוקראינה | 4 נקודות |
| 3 נקודות |  סרביה,  קפריסין | 6 נקודות |
| 2 נקודות |  אזרבייג'ן,  אירלנד | 4 נקודות |
| נקודה אחת |  קרואטיה | נקודה אחת |
| סך הכל | 7 מדינות | 20 נקודות |
באירוויזיון > הצבעה > נקודות שהוענקו על ידי מולדובה > חצי הגמר

| קהל> ציון | קהל> מדינות |
| --- | --- |
12 נקודות:  קפריסין
10 נקודות:  אוקראינה
8 נקודות:  קרואטיה
7 נקודות:  לוקסמבורג
6 נקודות:  אזרבייג'ן
5 נקודות:  אירלנד
4 נקודות:  סלובניה
3 נקודות:  פורטוגל
2 נקודות:  ליטא
נקודה אחת:  אוסטרליה
סך הכל: 10 מדינות
באירוויזיון > הצבעה > נקודות שהוענקו על ידי מולדובה > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| סדר | מדינה | קהל> מיקום | קהל> נקודות |
| --- | --- | --- | --- |
| 01 |  קפריסין | 1 | 12 |
| 02 |  סרביה | 11 |  |
| 03 |  ליטא | 9 | 2 |
| 04 |  אירלנד | 6 | 5 |
| 05 |  אוקראינה | 2 | 10 |
| 06 |  פולין | 14 |  |
| 07 |  קרואטיה | 3 | 8 |
| 08 |  איסלנד | 13 |  |
| 09 |  סלובניה | 7 | 4 |
| 10 |  פינלנד | 12 |  |
| 11 |  מולדובה |  |  |
| 12 |  אזרבייג'ן | 5 | 6 |
| 13 |  אוסטרליה | 10 | 1 |
| 14 |  פורטוגל | 8 | 3 |
| 15 |  לוקסמבורג | 4 | 7 |
באירוויזיון > הצבעה > נקודות שהוענקו על ידי מולדובה > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  שוודיה | 10 | 12 | 12 | 7 | 14 | 11 | 1 | 3 | 8 |
| 02 |  אוקראינה | 4 | 3 | 3 | 6 | 1 | 1 | 12 | 1 | 12 |
| 03 |  גרמניה | 11 | 17 | 21 | 11 | 6 | 14 |  | 11 |  |
| 04 |  לוקסמבורג | 9 | 13 | 5 | 14 | 5 | 9 | 2 | 13 |  |
| 05 |  הולנד | 14 | 10 | 20 | 22 | 4 | 10 |  | N/A |  |
| 06 |  ישראל | 7 | 4 | 4 | 8 | 15 | 8 | 3 | 2 | 10 |
| 07 |  ליטא | 20 | 5 | 10 | 4 | 2 | 6 | 5 | 14 |  |
| 08 |  ספרד | 19 | 23 | 19 | 24 | 26 | 26 |  | 22 |  |
| 09 |  אסטוניה | 16 | 25 | 18 | 25 | 16 | 23 |  | 15 |  |
| 10 |  אירלנד | 25 | 14 | 16 | 16 | 22 | 21 |  | 9 | 2 |
| 11 |  לטביה | 12 | 18 | 26 | 15 | 21 | 18 |  | 20 |  |
| 12 |  יוון | 15 | 8 | 9 | 9 | 23 | 13 |  | 8 | 3 |
| 13 |  הממלכה המאוחדת | 8 | 26 | 13 | 23 | 12 | 17 |  | 23 |  |
| 14 |  נורווגיה | 6 | 21 | 17 | 17 | 13 | 16 |  | 12 |  |
| 15 |  איטליה | 3 | 2 | 1 | 12 | 9 | 2 | 10 | 7 | 4 |
| 16 |  סרביה | 22 | 19 | 22 | 13 | 20 | 22 |  | 21 |  |
| 17 |  פינלנד | 13 | 24 | 23 | 26 | 25 | 25 |  | 16 |  |
| 18 |  פורטוגל | 21 | 11 | 2 | 2 | 10 | 7 | 4 | 25 |  |
| 19 |  ארמניה | 26 | 15 | 6 | 10 | 24 | 15 |  | 10 | 1 |
| 20 |  קפריסין | 23 | 9 | 8 | 18 | 8 | 12 |  | 18 |  |
| 21 |  שווייץ | 5 | 1 | 7 | 5 | 7 | 4 | 7 | 6 | 5 |
| 22 |  סלובניה | 24 | 20 | 11 | 21 | 19 | 19 |  | 24 |  |
| 23 |  קרואטיה | 1 | 7 | 24 | 3 | 3 | 3 | 8 | 4 | 7 |
| 24 |  גאורגיה | 18 | 16 | 15 | 20 | 18 | 20 |  | 17 |  |
| 25 |  צרפת | 2 | 6 | 14 | 1 | 11 | 5 | 6 | 5 | 6 |
| 26 |  אוסטריה | 17 | 22 | 25 | 19 | 17 | 24 |  | 19 |  |
ביאורים

↑  אולג ספינו הודח לאחר שהתגלה כי שם בפלייבק שלו קולות אנושיים.
↑  לאחר התחרות התגלה כי 950 הצבעות נשלחו מ-48 מדינות שונות, ועל כן הם נפסלו.
↑  הולנד נפסלה כמה שעות לפני הגמר.
יואל קרויס

| --- | --- |

יואל (יואליש) קרויס
 לידה:  1973 (בן 52 בערך) ירושלים, ישראל
 מדינה:  ישראל 
 מקום מגורים:  מאה שערים
 כינויים נוספים:  "קמב"ץ העדה החרדית"
 השכלה:  ת"ת וישיבת חסידות תולדות אהרן
 בת זוג:  רחל קרויס
 
יואל "יואליש" קרויס (נולד ב-1973, ה'תשל"ג בירושלים) הוא פעיל בולט בקרב העדה החרדית ומכונה לעיתים בתקשורת "קמב"ץ העדה החרדית", למרות שאינו נושא תפקיד רשמי, כבן לעדה החרדית, הוא מתנגד לציונות ולשיתוף פעולה עם מוסדות המדינה.
חייו האישיים

יואל קרויס נולד לאברהם משה קרויס, חסיד תולדות אהרן. הוא למד בתלמוד התורה ובישיבה של חסידות תולדות אהרון, אולם עוד בצעירותו התקרב לפלג "תורה ויראה" של נטורי קרתא. הוא אינו מחזיק בתעודת זהות בשל אידאולוגיה אנטי ציונית. שמו גם אינו רשום ברישומי האוכלוסין הישראליים, משום שנולד בבית הוריו ולא בבית חולים.
קרויס נשוי לרחל, בת הרב אברהם יעקב אפשטיין שהיה מרבני ישיבת "תורה ויראה", ונכדתו של הרב אהרן קצנלבוגן שהיה ממייסדי נטורי קרתא. יש להם 18 ילדים. הם גרים בשכונת מאה שערים בירושלים.
פעילותו הציבורית > פעילות דתית

קרויס השתתף בהתקרבות שחלה בין אנשי "תורה ויראה" לבין פלג אחר, "נטורי קרתא של העדה החרדית"[דרוש מקור]. בכך היה שותף לרב זליג ראובן קצנלנבוגן, לרב אלתר קויפמן ולחמיו הרב אפשטיין (שהוא חתנו של הרב אהרן קצנלנבוגן ממייסדי "נטורי קרתא" וישיבת "תורה ויראה").
בשנים 1991–2013 השתתף קרויס במאבקים של ארגון אתרא קדישא נגד חפירות של רשות העתיקות. הוא השתתף גם בארגון הפגנות העדה החרדית ונטורי קרתא נגד ניתוחי מתים וחילולי השבת בירושלים.
בשל שיקולי כשרות, הפעיל קרויס משחטת עופות בשכונת מאה שערים, למרות אורח חייו הצמחוני. ביולי 2011 סגרה המשטרה את המשחטה ועצרה אותו, בשל פעילותה שלא כחוק. ב־2016 נידון בבית משפט השלום בירושלים לשבעה חודשי מאסר ולקנס של 50 אלף ש"ח, בשל אי דיווח על המשחטה. לאחר ערעור בבית המשפט המחוזי, קוצר עונש המאסר לחמישה חודשים, וקרויס פתח בהליך ערעור לבית משפט העליון שלא התקבל. בשנת 2017 נפתח פרויקט מימון המונים באתר GiveBack כדי לסייע לקרויס לשלם קנס של 250,000 ש"ח שהוא חייב למס הכנסה ולמע"מ, וכדי לסייע בכיסוי הוצאות ההליכים המשפטיים וצורכי משפחתו בתקופת ריצוי עונש המאסר. ב-10 במאי 2017 החל לרצות את עונשו בכלא מעשיהו. כעבור כחודש וחצי, ב-29 ביוני 2017 זכה קרויס לחנינה מהנשיא ראובן ריבלין.
פעילותו הציבורית > פעילות אזרחית ותרבותית

בשנים 2005–2016 היה חבר בוועד שכונת גאולה.
קרויס מוכר גם בזכות אוסף של עשרות אלפי פשקווילים שברשותו. הוא משתף פעולה עם אנשי הספרייה הלאומית וסורק עבורה את האוסף שלו.
בשנת 2012 הוציא קרויס לאור ספר ששמו "משנתו של רבי עמרם", העוסק במשנתו ובדמותו של הרב עמרם בלוי, מי שנחשב המנהיג והמייסד של נטורי קרתא.
בחודש ינואר של שנת 2021 קרויס השתתף בקמפיין של "עמותת נקי" להסברה למגזר החרדי על ניקיון במרחב הציבורי. בקמפיין, קרויס משתתף בסרטון בו הוא טוען כי ניקיון הוא ערך חשוב ואף "קודם לתורה" בבחינת "דרך ארץ קדמה לתורה".
הערות שוליים

↑  משה ויסברג ויקי אדמקר, 'העדה החרדית' נגד ה'דוברים' פפנהיים וקרויס, באתר בחדרי חרדים, 5 בינואר 2012
↑  טלי פרקש, מתון בהשגחת הבד"ץ, באתר ynet, 2 במרץ 2011
↑  מפגש 222: יואליש קרויס – מבט חרדי בענייני השעה, נבדק ב-2023-12-13
↑  אלי שלזינגר, במקום "להוציא להורג" - קרויס נשלח לכלא, באתר בחדרי חרדים, 2 במאי 2016
↑  יקי אדמקר‏, בלי תעודת זהות: אב ל-16 ממאה שערים שאינו מכיר במדינה יישלח למאסר, באתר וואלה, 2 באפריל 2017
↑  יזמות חברתית giveback, באתר giveback.co.il; * כפרה על יואליש, קמפיין שהקימו חבריו בפייסבוק לקראת כניסתו לכלא
↑  יאיר טוקר, מלווה ב-16 ילדיו: יואליש קרויס החל לרצות את עונש המאסר, ככר השבת, 10 במאי 2017
↑  אלי שלזינגר, מהר מהצפוי: הנשיא הציוני העניק חנינה ליואליש קרויס מהעדה החרדית, באתר בחדרי חרדים, 29 ביוני 2017
↑  ניר חסון ויאיר אטינגר, ממאה שערים באהבה: 20 אלף פשקווילים לספריה הלאומית, באתר הארץ, 27 במאי 2011; אוסף כרזות, מודעות ופשקווילים, באתר הספרייה הלאומית
↑  יואליש קרויס מציג: 'משנתו של רבי עמרם' • לדמותו של המנהיג הקנאי, באתר בחדרי חרדים, 16 באפריל 2012
| --- | --- |
בקרת זהויות :  NLI: 987007290447705171  VIAF: 255279911   WorldCat (עם VIAF): 255279911
אמליוס גנטיליאנוס

| --- | --- |
 לידה:  אטרוריה
 פטירה:  המאה ה־3 
 מדינה:  רומא העתיקה 
 
אמליוס גנטיליאנוס (ביוונית: Ἀμέλιος Γεντιλιανός) היה פילוסוף נאופלאטוני וסופר מהמחצית השנייה של המאה ה-3.
מוצאו של אמליוס מטוסקנה.
בשנותיו המוקדמות, למד לעומק את עבודותיו של נומניוס מאפאמיה, ואף זכר את כל יצירותיו בעל פה. מאוחר יותר, הוא הכיר את פלוטינוס, ובמחיצתו הוא בילה יותר מעשרים שנים, והיה לאחד מתלמידיו הקרובים ביותר. פלוטינוס אף החשיב את אמליוס כאחד מתלמידיו המבריקים ביותר.
הערות שוליים

↑  Jesse Russell, Ronald Cohn, Amelius, Book on Demand, 2012-02, ISBN 978-5-512-74665-3. (באנגלית)
↑  Amelius, www.alcott.net (ארכיון)
↑  World Heritage Encyclopedia, World Heritage Encyclopedia, community.worldheritage.org (באנגלית)
| --- | --- |
בקרת זהויות :  GND: 102378975  ISNI: 0000 0000 5780 3833  LCCN: n88206656  VIAF: 52080779   WorldCat (עם VIAF): 52080779 
ערך זה הוא קצרמרבנושא פילוסופים. אתם מוזמנים לתרום לוויקיפדיה ו.
מצה שמורה

| --- | --- |
מצה שמורה בעבודת יד
 מקרא:  ספר שמות, פרק י"ב, פסוק י"ז
 תלמוד בבלי:  מסכת פסחים, דף ל"ח, עמוד ב'
 משנה תורה:  הלכות חמץ ומצה, פרק ה', הלכה ט'
 שולחן ערוך:  אורח חיים, סימן תנ"ג, סעיף ד'
 מקורות נוספים:  הרב יחיאל מיכל הלוי אפשטיין, ערוך השולחן, אורח חיים, סימן תנ"ג, סעיף כ'
מצה שמורה היא מצה שבמהלך הכנתה נעשתה שמירה מיוחדת על מנת שלא תחמיץ, ולא רק שלא החמיצה "במקרה". ישנן דעות שונות בגמרא ובפוסקים בשאלה מאיזה שלב בהכנת המצה יש לשמור עליה כדי שתחשב "מצה שמורה". כיום מקובל להגדיר כמצה שמורה רק מצה שנאפתה מחיטים השמורות ממגע מים משעת הקצירה; עם זאת, כיוון שיש דעות שונות בראשונים בעניין אם השמירה צריכה להיות משעת קצירה, משעת טחינה או משעת לישה, מי שאין לו אלא מצה ששמורה מאחד מהמועדים האלה למצת מצווה יאכל אותו לשם מצות מצווה כדי לקיים את המצוה לפי השיטות האלה. בנוסף, מצת מצווה צריכה גם אלמנט נוסף של שמירה דהיינו צריכה להיות גם "לשמה", כלומר, הקציר והשמירה על המצות ייעשו לשם מצוות אכילת מצה, ולא לכל מטרה אחרת.
המקור לצורך במצה שמורה הוא בתלמוד, שם מסיקים כי יש מצווה לשמור את המצות לפסח, בהסתמך על הפסוק ”ושמרתם את המצות.” (שמות, י"ב, י"ז) עם זאת התלמוד מתלבט בשאלה האם הצורך בשימור הוא מזמן האפייה או שמא כבר מזמן הקציר. להלכה נפסק שטוב להחמיר שיהיה שימור משעת הקצירה, אך די גם בשמירה משעת טחינה, ובשעת הדחק ניתן אף לסמוך על הדעה השלישית ולקנות קמח מן השוק, ולשומרו משעת הלישה. בנוסף לכך, פוסקים שונים הבינו שהצורך הוא רק בשמירת המצה לליל הסדר ולא לשאר ימי החג, שלהם מספיק שימור רגיל, כלומר משעת האפייה[דרוש מקור]. פוסקים אלו נחלקו גם בשאלה האם יש צורך לכוון "לשם מצה", כלומר למנוע מגע מים עם הקמח, או "לשם מצווה", כלומר דרושה כוונה מיוחדת במצוות אכילת המצה בליל הסדר. פוסקים אחרים (ובראשם הרי"ף והרמב"ם) הבינו שהמצווה חלה על כל המצות הנאכלות בחג הפסח ולאו דווקא לאלו שבליל הסדר, ונראה שלשיטתם השמירה לא מצריכה כוונה לשם מצווה, אלא רק מניעת החמצה.
המנהג הרווח בימינו הוא לאכול מצות שמורות בליל הסדר בלבד, ובשאר החג לאכול מצות "רגילות". עם זאת יש המחמירים ואוכלים מצות שמורות במשך החג כולו, ויש שמקלים ואוכלים גם בליל הסדר מצות שלא נשמרו משעת הקציר אלא משעת הטחינה (או הלישה) בלבד, לפי הדעות המקלות בראשונים.
כמה מהראשונים סברו שבזמן שמקריבים קרבן פסח וחיוב אכילת מצה ומרור יחד עם כזית מקרבן הפסח הוא מדאורייתא לקיים "על מצות ומרורים יאכלוהו", ומצוותו בסוף הסעודה (נאכל על השובע), נמנעים מלאכול מצה שמורה בתחילת הסדר כדי שיוכלו לברך "על אכילת מצה" על מצת המצווה, ומצות הסעודה שנאכלו קודם היו נעשים דווקא שלא מקמח שמור.
ישנן מסורות שונות באפיית מצה שמורה, ומלבד זו הנפוצה היום, המופיעה בתמונה לעיל, יש גם את מסורת יהודי תימן, מסורת יהודי אתיופיה, מסורת יהודי ג'רבה, ועוד. מסורות אלה קדומות מאוד, והן משמרות את שהיה נהוג בעבר.
בנוסף, בדור האחרון מיוצרות מצות שמורות גם באמצעות מכונות - 'מצות שמורות מכונה', שצורתן רבועה כמו זו של מצות רגילות, אבל בתהליך ייצורן נשמרים כללי 'שמורה'.
בשעת הקציר עצמה של החיטים מצוי משגיח עם נהג הקומביין, הבודק שאין דיני כלאיים וכדומה, העלולים לפגוע בכשרות.
האופה והתנור באפיית מצה שמורה בכפר חב"ד
רידוד המצות והצבתן על מקל שנכנס לתנור במאפייה בכפר חב"ד
המערבל ומעבדי הבצק בכפר חב"ד
ראו גם

קיטא - מצה שמורה במסורת יהדות אתיופיה
הערות שוליים

↑  ראו ביאור הלכה סימן תנג, שבמקרה כזה נסמוך על שיטת השולחן ערוך ונברך על אכילת מצה, אף שלדעת הפרי חדש אין לברך
↑  תלמוד בבלי, מסכת פסחים, דף ל"ח, עמוד ב'.
↑  שולחן ערוך, אורח חיים, סימן תנ"ג, סעיף ד'.
↑  ראו רי"ף פסחים יב, א: "ומיבעי ליה לאיניש לנטורי קימחא דפיסחא מעידן קצירה", משנה תורה לרמב"ם, ספר זמנים, הלכות חמץ ומצה, פרק ה', הלכה ט' והרב יחיאל מיכל הלוי אפשטיין, ערוך השולחן, אורח חיים, סימן תנ"ג, סעיף כ'.
↑  זו שיטת הגר"א המובאת במעשה רב סימן קפו.
↑  הראב"ן הירחי בשם רבי יצחק מדנפירא, ספר המנהיג הלכות פסח סימן פ"ו.
↑  http://matzot-k-hidur.co.il/todoMatzot.html
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
ערך זה הוא קצרמרבנושא הלכה. אתם מוזמנים לתרום לוויקיפדיה ו.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
הליודורוס (פילוסוף, המאה ה-6)

הליודורוס (ביוונית: Ἡλιόδωρος) היה פילוסוף שחי במאה ה-6. הוא מצוטט כמחברו של חיבור שנשתמר שכותרתו "פרשנות" (מתוארך לשנת 564 לספירה), על ה"מבוא" או "עיקרים" של פאולוס אלכסנדרינוס (אנ'), האסטרולוג האלכסנדרוני מהמאה ה-4.
השם "הליודורוס" מופיע רק על המאוחרת מבין שתי קבוצות של כתבי יד, ולכן יש מעט ספק לגביו. לנדרט וסטרינק (Leendert Westerink) טען כי ה"פרשנות" מורכבת מראשי פרקים של הרצאות, שככל הנראה ניתנו על ידי הפילוסוף והאסטרולוג אולימפיודורוס הצעיר, בשנת 564 לספירה.
הנוסח היווני של פרשנותו ל"אתיקה" של אריסטו, פורסם בכרך 19.2 של פרשנויות יווניות לאריסטו (Commentaria in Aristotelem Graeca).